**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TERITORINIO BENDRADARBIAVIMO PROJEKTUI**

**IR LĖŠŲ SKYRIMO**

2020 m. balandžio 23 d. Nr. T1-81

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Teritorinio bendradarbiavimo projektų, teikiamų pagal Lietuvos kaimo plėtros 2014–2020 metų programos priemonės LEADER veiklos sritį „VVG bendradarbiavimo projektų rengimas ir įgyvendinimas“, įgyvendinimo 2018 metais taisyklėmis, patvirtintomis Lietuvos Respublikos žemės ūkio ministro 2018 m. balandžio 11 d. įsakymu Nr. „Dėl Teritorinio bendradarbiavimo projektų, teikiamų pagal Lietuvos kaimo plėtros 2014–2020 metų programos priemonės „Leader“ veiklos sritį „VVG bendradarbiavimo projektų rengimas ir įgyvendinimas“, įgyvendinimo 2018 metais taisyklių patvirtinimo“, ir atsižvelgdama į Plungės rajono savivaldybės vietos veiklos grupės 2020 m. vasario 24 d. raštą Nr. 2020/02/24-01 „Dėl lėšų skyrimo teritoriniam VVG bendradarbiavimo projektui įgyvendinti“, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės vietos veiklos grupės dalyvavimui partnerio teisėmis vietos veiklos grupės „Pajūrio kraštas“ kartu su partneriais - asociacija „Lamatos žemė“, Kretingos rajono kaimo plėtros asociacija ir Šilalės rajono partnerystės vietos veiklos grupe - įgyvendinamame projekte „Maistas, kurį galima valgyti“ (toliau – Projektas).

2. Skirti Projektui įgyvendinti 1000 eurų Plungės rajono savivaldybės vietos veiklos grupės, kaip Projekto partnerio, indėlį.

Savivaldybės meras Audrius Klišonis