**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS MONUMENTALIOSIOS DAILĖS KŪRINIŲ STATYMO IR JŲ PRIEŽIŪROS TVARKOS APRAŠO PATVIRTINIMO**

2020 m. balandžio 23 d. Nr. T1-51

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės monumentaliosios dailės kūrinių statymo ir jų priežiūros tvarkos aprašą (pridedama).

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2020 m. balandžio 23 d.

sprendimu Nr. T1-51

**PLUNGĖS RAJONO SAVIVALDYBĖS MONUMENTALIOSIOS DAILĖS KŪRINIŲ STATYMO IR JŲ PRIEŽIŪROS TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės monumentaliosios dailės kūrinių statymo ir jų priežiūros tvarkos aprašas (toliau – tvarkos aprašas) reglamentuoja dailės kūrinių statymo (įrengimo), priežiūros ir nukeldinimo Plungės rajono savivaldybės (toliau – Savivaldybė) teritorijos viešosiose vietose tvarką, prašymų pateikimo, jų nagrinėjimo (svarstymo), projektų derinimo, dailės kūrinių nukeldinimo procedūras.
2. Tvarkos aprašas parengtas vadovaujantis Lietuvos Respublikos vietos savivaldos įstatymu, Statybos įstatymu, statybos techniniais reglamentais: Lietuvos Respublikos aplinkos ministro 2016-10-27 įsakymu Nr. D1-713 patvirtintu STR 1.01.03:2017 „Statinių klasifikavimas“, 2016-12-12 įsakymu Nr. D1-878 patvirtintu STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, 2016-11-07 įsakymu Nr. D1-738 patvirtintu STR 1.04.04:2017 „Statinio projektavimas, projekto ekspertizė“, Paveldo tvarkybos reglamentu PTR 3.06.01:2007 „Kultūros paveldo tvarkybos darbų projektų rengimo taisyklės“ bei kitais teisės aktais.
3. Visiems dailės kūriniams viešosiose vietose pastatyti (įrengti) ir nukeldinti reikia Savivaldybės leidimo, kuris išduodamas, apsvarsčius prašymą ir suderinus atitinkamą projektą, vadovaujantis Lietuvos Respublikos statybos įstatymu, statybos techniniais reglamentais, paveldo tvarkybos reglamentais bei šiuo tvarkos aprašu.
4. Pagrindinės tvarkos apraše vartojamos sąvokos:

**Iniciatorius** – fizinis ar juridinis asmuo, pateikęs prašymą Savivaldybės administracijai statyti ar įrengti (nukelti) dailės kūrinį viešoje vietoje.

**Projektiniai pasiūlymai** – dailės kūrinio idėjos įgyvendinimą iliustruojantys grafiniai ar fotografiniai eskizai kartu su statybos sklypo tvarkymo (įvertinant inžinierinius sprendinius) aprašymu, pagrindžiančiu siūlomus sprendimus ryšiais su susiklosčiusia istorine, kultūros paveldo, kraštovaizdžio ir esamo užstatymo urbanistine aplinka.

**Dailės kūriniai** – viešoje vietoje statomi ar įrengiami meniniai ir memorialiniai objektai: paminklai, skulptūros, skulptūrinės kompozicijos, atminimo lentos, bareljefai, freskos, mozaikos, instaliacijos, mažoji architektūra, grafìčiai ir kt.

**Memorialiniai dailės kūriniai** – dailės kūriniai, skirti asmens ar įvykio atminimui įamžinti.

**Trumpalaikiai dailės kūriniai** – skulptūros, instaliacijos ir kt., viešosiose vietose įrengti neatliekant žemės ar kitų statybos darbų tam tikram laikotarpiui, pavyzdžiui, plenero, simpoziumo, meno akcijos metu ar pan. Laikinojo statinio trukmė - iki 1 metų.

**Žemės darbai** – viena iš statinio statybos bendrųjų darbų rūšių, kai statybos reikmėms kasamas gruntas, pilamas atvežtinis gruntas ar atliekami požeminiai darbai.

**Statybos darbai -** darbai, atliekami statant (montuojant, tiesiant) naują, rekonstruojant, remontuojant ar griaunant esamą statinį (žemės kasimo, mūrijimo, betonavimo, montavimo, pamatų ir stogų įrengimo, stalių, apdailos, įrenginių paleidimo ir derinimo). Statybos darbai skirstomi į bendruosius (žemės darbai, statybinių konstrukcijų statybos ir montavimo darbai) ir specialiuosius (kiti statybos darbai). Specialiųjų darbų rūšys nustatomos normatyviniuose statybos techniniuose dokumentuose.

**Viešosios vietos** – visiems atviros bendro naudojimo teritorijos, neatsižvelgiant į jų priklausomybę ar nuosavybės formą, į kurias bet kas gali patekti be leidimo, t. y. gatvės, aikštės, parkai, skverai, krantinės ir kt.

Kitos tvarkos apraše vartojamos sąvokos atitinka Lietuvos Respublikos statybos įstatyme, statybos techniniuose reglamentuose STR 1.01.03:2017 „Statinių klasifikavimas“ ir STR 1.04.04:2017 „Statinio projektavimas, projekto ekspertizė“ nurodytas sąvokas.

1. Dailės kūriniai Savivaldybės viešosiose vietose gali būti statomi iniciatorių arba Savivaldybės lėšomis.

**II SKYRIUS**

**INICIATORIŲ PRAŠYMŲ STATYTI (ĮRENGTI) DAILĖS KŪRINIUS PATEIKIMAS**

1. Iniciatorius, pageidaujantis statyti (įrengti) dailės kūrinius viešosiose vietose, Savivaldybės administracijai pateikia prašymą, kuriame turi būti nurodyta:
   1. kontaktiniai asmenys: iniciatorius (-iai), autorius, architektas (jei numatytas), vykdytojas (jei numatytas);
   2. numatoma dailės kūrinio vieta;
   3. planuojama darbų pradžia ir pabaiga; jei planuojama statyti trumpalaikį dailės kūrinį, nurodomas jo stovėjimo terminas (ne ilgesnis kaip 1 metai);
   4. finansavimo šaltiniai.
2. Kartu su prašymu būtina pateikti:
   1. dailės kūrinio projektinį pasiūlymą, kuriame būtų detalizuota informacija apie dailės kūrinio idėją, medžiagas, gabaritus, šriftus, konstrukcinius sprendinius ir kt., taip pat dailės kūrinio dislokacijos vietą su koordinatėmis (teritorijos planas arba fasado vaizdas), esamos situacijos fotografinė medžiaga, kūrinio su gretima urbanistine aplinka vizualizaciją arba maketą;
   2. pastato arba teritorijos, kurioje planuojama statyti dailės kūrinį, savininko (-ų) ir bendraturčių arba valdytojo (-ų) sutikimą, jei kūrinys planuojamas suformuotame žemės sklype;
   3. jei dailės kūrinys statomas viešoje savivaldybės ar valstybei nuosavybės teise priklausančioje teritorijoje – įsipareigojimą po objekto pastatymo perduoti jį Savivaldybės nuosavybėn (sutartimi ir priėmimo – perdavimo aktu);
   4. jei prašymas teikiamas dėl memorialinio dailės kūrinio pastatymo – Savivaldybės tarybos sprendimą dėl leidimo įamžinti.
3. Jeigu prašymas neatitinka šio tvarkos aprašo 6 ir 7 punktuose nurodytų reikalavimų, ir iniciatorius, paprašytas jį patikslinti, papildyti, to nepadaro, prašymas toliau nėra svarstomas, bet grąžinamas iniciatoriui ir raštu informuojama apie atsisakymo jį svarstyti priežastis.
4. Prašymų svarstymui dėl trumpalaikio dailės kūrinio įrengimo tvarkos aprašo III skyriaus nuostatos netaikomos, išskyrus atvejus, kai trumpalaikiai dailės kūriniai statomi kultūros paveldo teritorijoje ar jos apsaugos zonoje. Prašymus svarsto ir sprendimus priima Savivaldybės administracijos Architektūros ir teritorijų planavimo skyrius. Prašymas statyti trumpalaikį dailės kūrinį turi atitikti šio skyriaus 6 ir 7 punktus.

**III SKYRIUS**

**PRAŠYMŲ NAGRINĖJIMO IR SVARSTYMO TVARKA**

1. Prašymų dėl dailės kūrinių pastatymo svarstymą organizuoja Savivaldybės administracijos Architektūros ir teritorijų planavimo skyrius per 10 darbo dienų nuo prašymo gavimo datos. Terminas skaičiuojamas nuo visų reikalingų dokumentų, nurodytų tvarkos aprašo 6 ir 7 punktuose, gavimo dienos.
2. Prašymai su projektiniais pasiūlymais teikiami svarstyti Kultūros ir meno tarybai, dalyvaujant Savivaldybės vyriausiajam architektui.
3. Visi prašymai leisti statyti (įrengti) dailės kūrinius svarstomi dalyvaujant projekto iniciatoriams ir (arba) autoriams.
4. Atsižvelgiant į dailės kūrinio sudėtingumą, svarstyme gali dalyvauti pakviesti ekspertai (kultūros paveldo, architektūros, įvairių meno šakų ir organizacijų atstovai).
5. Jeigu dailės kūrinį numatoma statyti Plungės miesto istoriniame centre, kultūros paveldo objekto teritorijoje ar jo apsaugos zonoje, saugomoje teritorijoje, vyriausiojo architekto ar Kultūros ir meno tarybos siūlymu, projektiniai pasiūlymai turi būti teikiami iniciatoriaus iniciatyva svarstyti regioninei architektų tarybai.
6. Gavus regioninės architektų tarybos rekomendacijas, prašymas svarstomas pakartotinai.
7. Protokoliniai sprendimai priimami balsų dauguma.
8. Svarstymo išvados fiksuojamos posėdžių protokolais:
   1. jeigu prašymui nepritarta, iniciatorius (-iai) raštu informuojamas (-i) apie nepritarimo priežastis (motyvus);
   2. jeigu prašymui pritarta, iniciatoriui (-iams) rekomenduojama rengti atitinkamą projektą, atsižvelgiant į dailės kūrinio sudėtingumą, vadovaujantis tvarkos aprašo IV skyriumi.

**IV SKYRIUS**

**PROJEKTŲ RENGIMAS IR DERINIMAS**

1. Dailės kūriniui pastatyti teisės aktų numatytais atvejais rengiamas statybos projektas arba supaprastintas statybos projektas (toliau – projektas).
2. Dailės kūrinio projekto sudėtis ir rengimo tvarka nustatyta Lietuvos Respublikos statybos įstatyme ir statybos techniniame reglamente STR 1.04.04:2017 „Statinio projektavimas, projekto ekspertizė“ ir vėlesniuose jo pakeitimuose. Dailės kūrinio, numatomo statyti kultūros paveldo objekto teritorijoje, projekto rengimo tvarka nustatyta paveldo tvarkybos reglamente PTR 3.06.01:2007 „Kultūros paveldo tvarkybos darbų projektų rengimo taisyklės“ ir vėlesniuose jo pakeitimuose.
3. Projektas turi būti parengtas reikiamą kvalifikaciją turinčių atestuotų specialistų ir neprieštarauti galiojantiems teritorijų planavimo dokumentams.
4. Dailės kūrinio, kuriam pastatyti (įrengti) reikalingas statybą leidžiantis dokumentas, parengtas projektas tikrinamas ir statybą leidžiantis dokumentas dailės kūriniui pastatyti išduodamas Lietuvos Respublikos statybos įstatymo ir statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ ir vėlesniuose jo pakeitimuose nustatyta tvarka.
5. Kitais atvejais dailės kūrinio projektui turi pritarti 23 punkte nurodyti Savivaldybės specialistai ir institucijos. Savivaldybės administracijos Architektūros ir teritorijų planavimo skyrius organizuoja tokių projektų svarstymą ir, gavus pritarimus, informuoja iniciatorių apie leidimą statyti (įrengti) dailės kūrinį.
6. Tvarkos aprašo 22 punkte nurodytais atvejais, dailės kūrinių projektams turi pritarti:
   1. Savivaldybės vyriausiasis kalbos tvarkytojas, jei numatytas tekstas ar užrašas;
   2. Savivaldybės administracijos Architektūros ir teritorijų planavimo skyrius;
   3. Kultūros paveldo departamento prie Kultūros ministerijos Telšių skyrius (jeigu dailės kūrinį numatoma statyti kultūros paveldo objekto teritorijoje ar jo apsaugos zonoje);
   4. Saugomos teritorijos direkcija (jeigu dailės kūrinį numatoma statyti saugomoje teritorijoje).
   5. kai dailės kūrinys patenka į kitų statinių apsaugos zonas arba numatoma statyti mažesniais nei nurodyti norminiai atstumai iki kitų statinių – tų statinių savininkai ir (ar) valdytojai.
7. Iniciatorius Savivaldybės administracijos Architektūros ir teritorijų planavimo skyriui turi pateikti vieną projekto popierinį egzempliorių su skaitmenine laikmena.

**V SKYRIUS**

**DAILĖS KŪRINIŲ STATYMAS SAVIVALDYBĖS LĖŠOMIS**

1. Jeigu dailės kūrinį planuojama statyti Savivaldybės lėšomis, su prašymu nereikia pateikti 7.1 punkte nurodyto projektinio pasiūlymo, o III skyriuje nustatyta tvarka pritarus dailės kūrinio idėjai ir Savivaldybės tarybai pritarus dailės kūrinio pastatymui Savivaldybės lėšomis, Architektūros ir teritorijų planavimo skyrius organizuoja pateiktos idėjos projektinio pasiūlymo rengimo konkursą.
2. Kiekvienam konkursui pateiktų pasiūlymų vertinimui Savivaldybės administracijos direktoriaus įsakymu patvirtinama komisija.

**VI SKYRIUS**

**DAILĖS KŪRINIŲ PRIEŽIŪRA IR NUKELDINIMAS**

1. Už viešosiose vietose pastatytų dailės kūrinių priežiūrą atsako iniciatoriai ar kiti asmenys, turintys išimtines autoriaus turtines teises, jei teisės aktų nustatyta tvarka šie kūriniai nėra perduodami Savivaldybės nuosavybėn.
2. Savivaldybei nuosavybės teise priklausančių dailės kūrinių priežiūra vykdoma, vadovaujantis Savivaldybės administracijos direktoriaus nustatyta tvarka.
3. Viešosiose vietose esantys dailės kūriniai nukeldinami (sunaikinami) ar perkeliami į kitą teritoriją Savivaldybės administracijos direktoriaus sprendimu šiais atvejais:
   1. jei jie prieštarauja naujai patvirtintam teritorijos, kurioje yra dailės kūrinys, projektui ar kitam planavimo dokumentui;
   2. atsižvelgiant į Savivaldybės gyventojų, bendrijų, bendruomenių ar jų atstovų, visuomeninių organizacijų ar kitų institucijų raštu pareikštą motyvuotą nuomonę ir ją patvirtinančius įrodymus;
   3. pablogėjus dailės kūrinio būklei, jei ji kelia pavojų arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai, o kūrinio neįmanoma restauruoti arba atstatyti;
   4. kai dailės kūrinys yra pastatytas nelegaliai, tai yra nesilaikant tvarkos aprašo reikalavimų.
   5. kai dailės kūrinys pastatytas, nukrypstant nuo parengto ir suderinto projekto sprendinių.
4. Nukelti (sunaikinti) ar perkelti dailės kūrinį, įrašytą į Kultūros vertybių registrą, galima tik gavus Kultūros paveldo departamento prie Kultūros ministerijos rašytinį pritarimą.
5. Savivaldybės administracijos direktorius, atsižvelgęs į meno kūrinio vietą ir turinį, dėl dailės kūrinio nukėlimo (sunaikinimo) ar perkėlimo, gali kreiptis dėl rekomendacijos pateikimo į Kultūros ir meno tarybą ir (ar) žymių žmonių, istorinių datų, įvykių įamžinimo ir gatvių pavadinimų suteikimo komisiją.
6. Apie 29 punkte nurodytas aplinkybes informuojamas dailės kūrinio savininkas, nurodomas terminas, per kurį dailės kūrinys turi būti nukeltas (sunaikintas) arba perkeltas. Per nustatytą terminą nenukėlus ar neperkėlus dailės kūrinio, ar nepavykus nustatyti savininko, šiuos veiksmus turi teisę atlikti Savivaldybė.
7. Dailės kūrinys nukeliamas arba nugriaunamas ir aplinka sutvarkoma dailės kūrinio savininko lėšomis. Medžiagos, likusios nugriovus dailės kūrinį, yra dailės kūrinio savininko nuosavybė. Dailės kūrinio savininkas privalo atlyginti nuostolius Savivaldybei, atsiradusius dėl neteisėto dailės kūrinio pastatymo.

**VII SKYRIUS**

**BAIGIAMOSIOS NUOSTATOS**

1. Iniciatorius gali prašyti Savivaldybės visiškai ar iš dalies finansuoti dailės kūrinio sukūrimo, pastatymo ir (ar) teritorijos sutvarkymo išlaidas.
2. Finansavimo klausimas sprendžiamas Savivaldybės tarybos sprendimu.
3. Aprašo įgyvendinimą prižiūri Savivaldybės administracijos direktorius (arba jo įpareigotas ir jam atskaitingas viešojo administravimo subjektas).
4. Asmenys, nesilaikantys tvarkos aprašo reikalavimų, atsako Lietuvos Respublikos teisės aktų nustatyta tvarka.

–––––––––––––––––––––––

Plungės rajono savivaldybės monumentaliosios dailės kūrinių statymo ir jų priežiūros tvarkos aprašo

1 priedas

**(Prašymo dėl monumentaliosios dailės kūrinių statymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareiškėjo vardas, pavardė ar juridinio asmens pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adresas, telefonas, el. paštas, įm. kodas)*

Plungės rajono savivaldybės administracijos

Architektūros ir teritorijų planavimo skyriui

**PRAŠYMAS**

**DĖL MONUMENTALIOSIOS DAILĖS KŪRINIŲ STATYMO**

\_\_\_\_\_\_\_\_\_\_\_\_\_\_

(data)

Prašau pritarti dailės kūrinio pastatymui. Pagrindiniai duomenys:

1. Numatoma dailės kūrinio vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Planuojama darbų pradžia ir pabaiga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Finansavimo šaltiniai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIDEDAMA:**

* Dailės kūrinio projektinis pasiūlymas:
* Aiškinamasis raštas (idėjos pagrindimas);
* Informacija apie medžiagas, gabaritus, šriftus, konstrukcinius sprendinius ir kt.;
* Esamos situacijos fotografinė medžiaga;
* Teritorijos planas su sprendiniais;
* Kūrinio su gretima urbanistine aplinka vizualizacija arba maketas.
* Pastato arba teritorijos, kurioje planuojama statyti dailės kūrinį, savininko (-ų) ir bendraturčių arba valdytojo (-ų) sutikimai, jei kūrinys planuojamas suformuotame žemės sklype;
* Įsipareigojimas po objekto pastatymo perduoti jį Savivaldybės nuosavybėn (jei dailės kūrinys statomas viešoje savivaldybės ar valstybei nuosavybės teise priklausančioje teritorijoje);
* Savivaldybės tarybos sprendimas dėl leidimo įamžinti (jei prašymas teikiamas dėl memorialinio dailės kūrinio pastatymo);

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(vardas, pavardė) (parašas)*

Plungės rajono savivaldybės monumentaliosios dailės kūrinių statymo ir jų priežiūros tvarkos aprašo

2 priedas

**PLUNGĖS RAJONO SAVIVALDYBĖS ADMINISTRACIJOS**

**ARCHITEKTŪROS IR TERITORIJŲ PLANAVIMO SKYRIUS**

**LEIDIMAS**

**MONUMENTALIOSIOS DAILĖS KŪRINIO PASTATYMUI**

20\_\_\_m.\_\_\_\_\_\_\_\_\_\_\_\_\_ \_\_\_ d. Nr. \_\_\_\_

**Duomenys apie dailės kūrinį:**

Pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dailės kūrinio įrengimo adresas / vietos koordinatės: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Žemės sklypo kad. Nr. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Trumpalaikis dailės kūrinys Taip / Ne Pašalinimo termino pabaiga\_\_\_\_\_\_\_\_\_\_\_\_\_\_\_\_\_

Saugoma teritorija Taip \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / Ne

Kultūros paveldo objekto teritorija Taip \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / Ne

Kultūros paveldo objekto apsaugos zona Taip \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / Ne

**Duomenys apie dailės kūrinio iniciatorių:**

Fizinio asmens vardas, pavardė / Juridinio asmens, kitos užsienio organizacijos ar jų padalinių pavadinimas, kodas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Duomenys apie dailės kūrinio autorių:**

Fizinio asmens vardas, pavardė / Juridinio asmens, kitos užsienio organizacijos ar jų padalinių pavadinimas, kodas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Leidimą išdavė** \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*pareigos parašas vardas, pavardė*