**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2018 M. LAPKRIČIO 29 D. SPRENDIMO NR. T1-240 „DĖL PLUNGĖS RAJONO SAVIVALDYBĖS neformaliojo vaikų švietimo lėšų skyrimo ir panaudojimo tvarkos aprašo patvirtinimo“ PAKEITIMO**

2020 m. balandžio 23 d. Nr. T1-48

Plungė

Atsižvelgdama į Lietuvos mokinių neformaliojo švietimo centro 2020 m. kovo 27 d. raštą Nr. R6-246, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo, patvirtinto Plungės rajono savivaldybės tarybos 2018 m. lapkričio 29 d. sprendimu Nr. T1-240 „Dėl Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 6 punktą ir jį išdėstyti taip:

„6. NVŠ lėšos švietimo teikėjams apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo sutartis, vasario 1 dienos skaičių pirmam periodui (vasario, kovo, balandžio ir gegužės mėnesiams). Antram periodui (rugsėjo, spalio, lapkričio ir gruodžio mėnesiams) NVŠ lėšos apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo sutartis, rugsėjo 15 dienos skaičių. Programos gali būti vykdomos birželio, liepos ir rugpjūčio mėnesiais. Savivaldybė gali skirti NVŠ tikslinį finansavimą šiais mėnesiais, jei turi NVŠ lėšų likutį arba jei NVŠ teikėjas dėl pateisinamų priežasčių negalėjo vykdyti NVŠ programos numatytais finansavimo periodais ir NVŠ programų vykdymą nukelia į birželio, liepos, rugpjūčio mėnesius.“

Savivaldybės meras Audrius Klišonis